ডিজাইন : নোকিয়া ৬.১ প্লাস ফোনের সামনে ও পিছনে গ্লাস ব্যবহার হয়েছে। এর সঙ্গেই ফোনকে মজবুত করতে একটি অ্যালুমিনিয়াম ফ্রেম ব্যবহার হয়েছে। ফোনের সামনে ডিসপ্লের ওপর একটি নচ রয়েছে। এই প্রথম ভারতে কোনো নোকিয়া ফোনের ডিসপ্লে উপরে নচ দেখা যাবে। কার্ভড এজ হওয়ার জন্য হাতে সহজেই ধরা যায় এই ফোন। তবে এক হাতে ব্যবহারে আমাদের সামান্য অসুবিধা হয়েছে। গ্লাস হোয়াইট, গ্লাস মিডনাইট ব্লু আর গ্লাস ব্ল্যাক কালার ভেরিয়েন্টে ভারতে নোকিয়া ৬.১ প্লাস পাওয়া যাবে। ফোনের গ্লাস ব্যাক নিঃসন্দেহে নজর কাড়বে। ফোনের পেছনে ডুয়াল ক্যামেরা থাকবে। একে অপরের উপরে-নিচে এই ক্যামেরা দুটি থাকবে। নিচের থাকবে এলইডি ফ্ল্যাশ। এই গোটা ক্যামেরা মডিউলের চারপাশে ক্রোম বর্ডার দেখা যাবে। ক্যামেরা মডিউলের নিচের থাকবে ফিঙ্গার প্রিন্ট সেন্সর। তার নিচে থাকবে কোম্পানির ব্র্যান্ডিং। অ্যান্ড্রয়েড ওয়ান প্রোগ্রামের অধীনে লঞ্চ হয়েছে অ্যান্ড্রয়েড। তাই ফোনের পিছনে নিচের দিকে অ্যান্ড্রয়েড ওয়ান লোগো দেখা যাবে।